b'\n_START_ARTICLE_\nGeneralporo\xc4\x8dnik (Ruska federacija)\n_START_PARAGRAPH_\nGeneralporo\xc4\x8dnik (izvirno rusko \xd0\xb3\xd0\xb5\xd0\xbd\xd0\xb5\xd1\x80\xd0\xb0\xcc\x81\xd0\xbb-\xd0\xbb\xd0\xb5\xd0\xb9\xd1\x82\xd0\xb5\xd0\xbd\xd0\xb0\xcc\x81\xd0\xbd\xd1\x82; dobesedno General-lajtnant) je drugi najni\xc5\xbeji (dvozvezdni) generalski voja\xc5\xa1ki \xc4\x8din, ki je v uporabi v: kopenskih silah, vojnem letalstvu, strate\xc5\xa1kih raketnih silah, voja\xc5\xa1kih vesoljskih silah, zra\xc4\x8dnodesantni vojski, kopenskih silah vojne mornarice (pomorska pehota, pomorsko letalstvo,...), Zvezni agenciji za specialno gradnjo, notranjih silah MVD, Zvezni varnostni slu\xc5\xbebi (FSB), Zvezni za\xc5\xa1\xc4\x8ditni slu\xc5\xbebi (FSO), Zunanji obve\xc5\xa1\xc4\x8devalni slu\xc5\xbebi (SVR), Glavnemu direktoratu za specialne programe in v silah civilne za\xc5\xa1\xc4\x8dite Ministrstva za izredne razmere ter je neposreden naslednik sovjetskega \xc4\x8dina. \xc4\x8cin je bil ustanovljen leta 1992 z razpadom Sovjetske zveze in ustanovitvijo Ruske federacije._NEWLINE_Ustreza Natovemu razredu OF-07 ter \xc4\x8dinu viceadmirala Vojne mornarice Ruske federacije. Je nadrejen \xc4\x8dinu generalmajorja in podrejen \xc4\x8dinu generalpolkovnika._NEWLINE_Oznaka \xc4\x8dina generalmajorja je sestavljena iz dveh peterokrakih zvezd na generalski peterolinijski vijugasti \xc4\x8drti. Od ustanovitve \xc4\x8dina je koncept oznake isti, pri \xc4\x8demer je bila oznaka v prvem obdobju (1992-1994) malenkostno stilsko druga\xc4\x8dna: oblika zvezde in vijugaste \xc4\x8drte.'